Πα  να  φτάσουμε  στη  Λύση  θα  πρέπει  να  όοηθήσουν  τα  κόυυατα 


Οι  τελευταίες  εξελίξεις  αναφορικά  με  τις  συνομιλίες  της  Νέας  Υόρκης,  σηματοδοτούν 
κατά  πάσαν  πιθανότητα  τη  λύση  του  Κυπριακού,  αφού  η  διαδικασία  των  συνομιλιών  είναι 
προδιαγεγραμμένη,  με  προτελευταίο  σημείο  την  επιδιαιτησία  του  Κόφι  Ανάν.  Μάλιστα  τα 
στενά  χρονικά  πλαίσια  και  οι  διαβαθμίσεις  ή  τα  στάδια  αυτής  της  διαδικασίας,  θα  έχουν 
κατά  τα  φαινόμενα  ως  αποτέλεσμα  τον  περιορισμό  των  υπό  διαπραγμάτευση  θεμάτων  σε 
5-6  για  τη  κάθε  πλευρά,  αριθμό  σημαντικά  μικρότερο  απ  ότι  προβλεπότσν  πριν  τις 
συνομιλίες  της  Νέας  Υόρκης,  όταν  η  διαδρομή  των  διαπραγματεύσεων  δεν  είχε  ακόμα 
στεγανοποιηθεί. 

Ερωτηματικά  δημιουργούν  τα  δημοψηφίσματα,  πιο  πολύ  από  ε/κής  πλευράς,  αφού  οι  τ/κές 
βουλευτικές  εκλογές  του  Δεκέμβρη  ήταν  ένα  είδος  προδημοψηφίσματος  και  έκλιναν  την 
πλάστιγγα,  έστω  και  οριακά,  στο  «ναι»  .  Επιπλέον  αυτή  τη  στιγμή.  παρά  τις 
παλινδρομήσεις  στη  ρητορική  της,  η  κυβέρνηση  Εποίο^αη  εμφανίζεται  να  θέλει  να  λύσει  το 
Κυπριακό.  Αν  έτσι  έχουν  τα  πράγματα,  με  τη  δική  της  παρέμβαση  προς  τους  Εποίκους  το 
δημοψήφισμα  στο  βορρά  θα  έχει  καθαρά  θετική  απόληξη. 

Έτσι  π  αβεβαιότητα  παραμένει  στην  Ε/κή  πλευρά ,  κάτι  που  ωστόσο  θα  μπορούσε  να 
μειωθεί  ή  και  να  εκλείψει  αν  τα  δυό  μεγαλύτερα  κόμματα,  το  Λ  ΚΕΑ  και  ο  ΔΗΣΥ, 
θελήσουν  να  τοποθετηθούν  ανοικτά  υπέρ  της  λύσης,  να  διασκεδάσουν  κάποιους  φόβους 
και  να  διαφωτίσουν  τον  λαό  για  τις  επιπτώσεις  της  μη  λύσης. 

Είναι  η  άποψη  μας  ότι  μισός  αιώνας  διακοινοτικής  διαμάχης,  διαχωρισμού  της  χώρας  και 
κατ'  επέκταση  της  κυπριακής  κοινωνίας,  είναι  κάτι  παραπάνω  από  αρκετά.  Είναι  καιρός  ν 
α  σταματήσουμε  να  χαλούμε  τη  χώρα  μας  και  ν'  αρχίσουμε  το  κτίοημο  πάνω  σε  καινούργιες 
βάσεις,  αφού  ο  εθνικισμός  και  από  τις  δυό  πλευρές  έχει  ηττηθεί  και  ούτε  η  ένωση  ούτε  η 
διχοτόμηση  (όπως  έχουν  καταδείξει  οι  μεγάλες  διαδηλώσεις  ίων  τ/κων  και  τα  τελευταία 
τους  εκλογικά  αποτελέσματα)  θα  μπορούσαν  να  αποτελέσουν  πια  στόχους  ή  οράματα. 

Θέλουμε  να  πιστεύουμε  ότι  αυτή  τη  στιγμή,  τη  μεγάλη  πλειοψηφία  των  Κυπρίων  και  από 
τις  δυό  πλευρές  διακατέχει  η  κοινή  επιθυμία  της  επανένωσης  της  χώρας  στα  πλαίσια  μιας 
ομοσπονδιακής  λύσης  και  μέσα  στο  κέλυφος  της  Ευρωπαϊκής  Ένωσης.  Ο  λαός  και  από  τις 
δυό  μεριές  έχει  κουραστεί  από  την  για  δεκαετίες  διαρκούσα  κρίση  και  ανασφάλεια,  την 
αλληλοφθονία,  την  αλληλομαχία,  την  αλληλοκτονία,  και  προσβλέπει  σ'  ένα  πιο  ανεκτικό, 
ειρηνικό  και  ασφαλές  μέλλον  μακριά  από  προγονοπληξίες  και  γαλάζια  ή  ερυθρά  όνειρα. 
Μέσα  απ'  αυτές  τις  εκτιμήσεις,  προβάλλει  ως  εκ  τούτου  ή  ανάγκη  της  ώριμης  αντίκρυσης 
του  Κυπριακού  από  μέρους  των  πολιτικών  κομμάτων,  πιο  πολύ  των  δυό  μεγαλυτέρων, 
Εκ/ων  των  οποίων  η  στάση  θα  μπορούσε  να  αποβεί  καταλυτική. 

Προβάλλει  ακόμα  π  ανάγκη  μιας  αναθεωρημένης  μεθόδευσης  όσον  αφορά  τη  διεξαγωγή 
των  διαπραγματεύσεων  στις  επόμενες  λίγες  βδομάδες.  Θα  πρέπει  να  Ληφθούν  υπόψη  τα 
στενά  χρονικά  περιθώρια  καθώς  και  κατά  πόσον  ενδείκνυται  να  αφεθούν  να  συζητηθούν 


τα  θέματα  στο  δεύτερο  στάδιο  στη  τ ταρουσία  της  Τουρκίας  και  της  Ελλάδας  ή  ακόμα  αν 
ενδείκνυται  π  όχι  να  αφεθούν  τα  πράγματα  να  οδεύσουν  προς  το  τρίτο  στάδιο,  εκείνο  της 
επιδιαιτησίας,  εφόσον  κάτι  τέτοιο  θα  αποδεικνυόταν  το  λιγότερο  οδυνηρό  για  τη  χώρα  στο 
σύνολό  της. 

Χωρίς  να  υπάρχει  πρόθεση  να  υπεισέλθουμε  στην  ουσία  των  διαπραγματεύσεων, 
παρατηρούμε  τροχάδην  ότι  κατά  την  άποψή  μας  το  θέμα  ασφάλειας,  λόγω  της  Ε.Ε.,  είναι 
λιγότερο  σημαντικό  απ'  ότι  φαίνεται  από  πρώτη  άποψη,  Πστόσο  η  μεγάλη  παρουσία 
τουρκικού  στρατού,  χωρίς  να  αυξάνει  ή  να  μειώνει  το  αίσθημα  ασφάλειας  για  τις  δυό 
κοινότητες  αντίστοιχα,  θα  περιορίσει  σε  τελική  ανάλυση  το  αίσθημα  ελευθερίας  των 
Τ/κων.  Παρατηρούμε  ακόμα  ότι  ενδεχόμενη  επιτυχία  της  Τουρκίας,  να  στεγανοποιήσει 
ακόμα  περισσότερο  τη  διζωνικότητα  και  να  ευθυγραμμίσει  τα  «σύνορα»  θα  αποβεί,  σε 
βάρος  και  των  δυό  κοινοτήτων,  γιατί  θα  μειώσει  τις  δυνατότητες  /  επικοινωνίας. 

Η  προσπάθεια  μείωσης  των  εποίκων  θα  είναι  προς  όφελος  και  των  δυό  κοινοτήτων,  πιο 
πολύ  των  ίδιων  των  Τ/κων  όπως  οι  ίδιοι  το  νιώθουν,  ενώ  η  αύξηση  των  μελών  του 
Προεδρικού  Συμβουλίου  θα  βοηθήσει  στην  Λειτουργικότητα  του  κράτους.  Εν  πάση 
περιπτώσει,  εκείνο  που  ασφαλώς  δεν  μπορεί  μι  διαφεύγει  είναι  ότι  το  κάθε  «πάρε» 
εξυπακούει  και  αντίστοιχο  «δώσε»  και  η  κάθε  πλευρά  στη  προσπάθεια  να  εξασφαλίσει 
κάτι  για  τον  εαυτό  της,  θα  πρέπει  να  προσέξει  να  μη  βρεθεί  στην  ανάγκη  να  παραχωρήσει 
κάτι  που  σε  προοπτική  να  είναι  σημαντικό  και  για  τις  δυό  κοινότητες. 

Εν  κστακλείδει  ο  Νεοκυπριακός  Σύνδεσμος  χαιρετίζει  τη  συμφωνία  της  Νέας  Υόρκης  και 
θέλει  να  πιστεύει  ότι  οι  επί  θύραις  συνομιλίες  θα  επιτρέψουν  κάποια  βελτίωση  του 
σχεδίου  για  το  καλό  της  χώρας  ως  συνόλου,  χωρίς  όμως  κάτι  τέτοιο  να  είναι  σε  βάρος  της 
προοπτικής.  Ακόμα  ο  Σύνδεσμος  κάνει  έκκληση  στα  κόμματα  να  προβούν  σε  κείνες  τις 
ενέργειες,  που  θα  διασφαλίσουν  τη  θετική  κατάληξη  του  δημοψηφίσματος  τον  προσεχή 
Απρίλη,  ώστε  ενωμένη  πια  η  χώρα  μας  να  ξεκινήσει  την  ευρωπαϊκή  της  πορεία. 

